OpenLLM-France/wikimedia huggingface dataset:
# Hsunycteris

Hsunycteris és un gènere de ratpenats de la família dels fil·lostòmids.

## Descripció
### Dimensions

El gènere Hsunycteris agrupa ratpenats de petites dimensions, amb una llargada de cap a gropa de 46–57 mm i l'avantbraç de 29–34,7 mm.

### Característiques cranials i dentals

El crani presenta els arcs zigomàtics incomplets i el rostre més curt que el neurocrani. Les cúspides de les dents estan ben desenvolupades, condició bastant primitiva en els ratpenats nectarívors. La primer i la segona premolar superior són allargades.
Es caracteritzen per la següent fórmula dental:
| 3 | 2 | 1 | 2 | 2 | 1 | 2 | 3 |
| 3 | 3 | 1 | 2 | 2 | 1 | 3 | 3 |
| Total: 34 ||||||||
| 1. Incisives 2. Canines 3. Premolars 4. Molars ||||||||

### Aspecte

Les parts dorsals varien del marró-rogenc al marró fosc, mentre que les ventrals són més clares. El musell és estret i allargat, mentre que la llengua és extensible i proveïda de papil·les aspres a l'extremitat. El maxil·lar inferior és lleugerament més llarg que el superior. La fulla nasal és relativament desenvolupada i lanceolada. Les orelles són de mida mitjana i rodones i estan ben separades entre si. En algunes formes, l'avantbraç està cobert de pèls. Les membranes alars són amples i acoblades posteriorment als turmells. L'extremitat de la cua sobresurt per la superfície dorsal de l'ample uropatagi, mentre que el calcani és més curt que el peu.

## Distribució

L'àmbit de distribució del gènere abasta Sud-amèrica.

## Taxonomia

El gènere comprèn quatre espècies, tres de les quals anteriorment es classificaven al gènere Lonchophylla.
* Hsunycteris cadenai
* Hsunycteris dashe
* Hsunycteris pattoni
* Hsunycteris thomasi

## Referències

* ↑ Parlos, J. A.; Timm, R. M.; Swier, Z. J.; Zeballos, H.; Baker, R. J «Evaluation of the paraphyletic assemblage within Lonchophyllinae, with description of a new tribe and genus» (en anglès). Occasional Papers, Museum of Texas Tech University, 320, 2014, pàg. :i + 1–23.
* ↑ Velazco, P. M.; Soto-Centeno, J. A.; Fleck, D. W.; Voss, R. S.; Simmons, N. B. «A new species of nectar-feeding bat of the genus Hsunycteris (Phyllostomidae, Lonchophyllinae) from northeastern Peru» (en anglès). American Museum Novitates, 3,881, 2017, pàg. 1–26.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Kalle Anttila

Kaarlo Johan Jalmari "Kalle" Anttila (Muhos, Ostrobòtnia del Nord, 30 d'agost de 1887 - Hèlsinki, 1 de gener de 1975) va ser un lluitador finlandès que va competir a començaments del segle xx. Combinà la lluita lliure i la lluita grecoromana.
El 1920 va prendre part en els Jocs Olímpics d'Anvers, on guanyà la medalla d'or en la competició del pes lleuger del programa de lluita lliure.
Quatre anys més tard, als Jocs de París, va guanyar una nova medalla d'or, aquesta vegada en la competició del pes ploma del programa de lluita grecoromana. En la mateixa categoria del pes ploma de lluita grecoromana guanyà dues medalles d'or al Campionat del Món, el 1921 i 1922. Anttila també va ser campió finlandès en lluita grecoromana entre 1918 i 1920 i el 1929 i en lluita lliure el 1924 i 1929.

## Referències

* 1 2 3 «Kalle Anttila Olympic Results». sports-reference.com. Arxivat de l'original el 11 de novembre 2012. [Consulta: 21 setembre 2017].
# Eero Lehtonen

Eero Reino Lehtonen (Mikkeli, Savònia del Sud, 21 d'abril de 1898 – Hèlsinki, 9 de novembre de 1959) va ser un atleta finlandès que va competir a començaments del segle xx.
El 1920 es proclamà campió nacional de pentatló i salt de llargada, establint un nou rècord nacional de llargada amb 7.02 metres. Aquell mateix any va prendre part en els Jocs Olímpics d'Anvers, on disputà tres proves del programa d'atletisme. En el pentatló guanyà la medalla d'or, en el salt de llargada fou setzè, mentre en el decatló es va veure obligat a abandonar.
Poc després dels Jocs es va retirar temporalment, però el 1922 tornà a guanyar el campionat nacional de pentatló i salt de llargada. El 1924 va guanyar un tercer títol de salt de llargada. Als Jocs de París, va disputar dues proves del programa d'atletisme. Guanyà la medalla d'or en el pentatló, mentre en el 4x400 metres relleus quedà eliminat en sèries.
Es va retirar en tenir coneixement que el pentatló havia estat exclòs dels Jocs Olímpics de 1928.

## Millors marques

* 400 metres. 53.0" (1924)
* Salt de llargada. 7.02 metres (1920)

## Referències

* 1 2 3 4 «Eero Lehtonen Olympic Results». sports-reference.com. Arxivat de l'original el 13 d’octubre 2009. [Consulta: 16 octubre 2017].
* ↑ Eero Lehtonen a Track and Field Statistics
# Heikki Liimatainen

Heikki Liimatainen (Karstula, Finlàndia Central, 14 de març de 1894 - Porvoo, 24 de desembre de 1980) va ser un atleta finlandès que va competir a començament del segle xx.
Va prendre part en els Jocs Olímpics d'Estiu de 1920 d'Anvers, on va disputar tres proves del programa d'atletisme. En el cros per equips guanyà la medalla d'or, formant equip amb Paavo Nurmi i Teodor Koskenniemi; en el cros individual guanyà la de medalla de bronze; i en els 10.000 metres fou setè.
Quatre anys més tard, als Jocs de París, va disputar dues proves del programa d'atletisme. En el cros per equips revalidà la medalla d'or, aquesta vegada formant equip amb Paavo Nurmi i Ville Ritola. En la prova individual fou dotzè.
Entre 1918 i 1920 va ser campió finlandès dels 10.000 metres.

## Millors marques

* 5.000 metres. 15'36.9" (1923)
* 10.000 metres. 32'08.2" (1920)

## Referències

* 1 2 3 «Heikki Liimatainen Olympic Results». sports-reference.com. Arxivat de l'original el 25 d’octubre 2012. [Consulta: 17 octubre 2017].
* ↑ Heikki Liimatainen a Track and Field Statistics
# Vilho Pekkala

Vilho Pekkala (Kotka, 3 d'abril de 1898 - Kotka, 20 d'octubre de 1974) va ser un lluitador finlandès, especialista en lluita lliure, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la competició del pes mitjà del programa de lluita. Quatre anys més tard, als Jocs d'Amsterdam, fou setè en la mateixa prova.

## Referències

* 1 2 «Vilho Pekkala Olympic Results». sports-reference.com. Arxivat de l'original el 17 d’abril 2020. [Consulta: 15 gener 2018].
# Toivo Tikkanen

Toivo Tikkanen (Roma, 15 d'abril de 1888 - Hèlsinki, 1 de juny de 1947) va ser un tirador finlandès que va competir durant la dècada de 1920.
El 1920, una vegada finalitzada la Primera Guerra Mundial, va prendre part en els Jocs Olímpics d'Anvers, on va disputar quatre proves del programa de tir. Va guanyar la medalla de plata en la prova de tir al cérvol, tret simple per equips i la de bronze en la de tir al cérvol, doble tret per equips. En la prova de tir al cérvol, tret simple fou cinquè.
Quatre anys més tard, als Jocs de París, disputà sis proves del programa de tir. Guanyà la medalla de bronze en la prova de fossa olímpica per equips. En les altres proves disputades destaquen la quarta posició en la prova de tir al cérvol, doble tret per equips, la cinquena en la de tir al cérvol, tret simple per equips i la siena en la de tir al cérvol, doble tret.

## Referències

* 1 2 «Robert Tikkanen Olympic Results». sports-reference.com. Arxivat de l'original el 17 d’abril 2020. [Consulta: 13 setembre 2018].
# Ell i la seva enemiga

Ell i la seva enemiga (original: Tall in the Saddle) és un western estatunidenc dirigit per Edwin L. Marin, estrenat el 1944, i doblat al català

## Argument

Rocklin pren la diligència per a arribar al ranxo de Cardell que l'acaba de contractar. Llavors coneix el seu conductor, el vell Dave, i dues viatgeres, Clara Cardell i la seva tia Elizabeth Martin. Aquestes són les hereves de Cardell, que acaba de ser assassinat, i del qual el jutge Garvey s'encarrega de la successió. Rocklin es nega a treballar per les dues dones i, arribat a lloc, accepta l'oferta de feina de Harolday, la nora del qual és Arleta, una orgullosa salvatge...

## Repartiment

* John Wayne com a Rocklin
* Ella Raines com a Arleta 'Arly' Harolday
* Ward Bond com el jutge Robert Garvey
* George "Gabby" Hayes com a Dave
* Audrey Long com a Clara Cardell
* Elisabeth Risdon com la tia Elizabeth Martin
* Donald Douglas com a Harolday
* Paul Fix com a Bob Clews
* Russell Wade com a Clint Harolday
* Emory Parnell com el xèrif Jackson
* Raymond Hatton com a Zeke
* Harry Woods com a George Clews
I, entre els actors que no surten als crèdits:
* Frank Puglia com a Tato
* Russell Simpson com a Pat Foster
* Ben Johnson com un vilatà

## Referències

* ↑ Ell i la seva enemiga
* ↑ Ell i la seva enemiga
# Richwood (Virgínia de l'Oest)

Richwood és una població dels Estats Units a l'estat de Virgínia de l'Oest. Segons el cens del 2000 tenia 2.477 habitants.

## Demografia

Segons el cens del 2000, Richwood tenia 2.477 habitants, 1.030 habitatges, i 674 famílies. La densitat de població era de 565,9 habitants per km².
Dels 1.030 habitatges en un 24,5% hi vivien nens de menys de 18 anys, en un 48% hi vivien parelles casades, en un 13,7% dones solteres, i en un 34,5% no eren unitats familiars. En el 32,1% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,85.
Per edats la població es repartia de la següent manera: un 21% tenia menys de 18 anys, un 7,1% entre 18 i 24, un 22,4% entre 25 i 44, un 26% de 45 a 60 i un 23,5% 65 anys o més.
L'edat mediana era de 45 anys. Per cada 100 dones de 18 o més anys hi havia 79,6 homes.
La renda mediana per habitatge era de 21.620$ i la renda mediana per família de 28.287$. Els homes tenien una renda mediana de 25.948$ mentre que les dones 18.533$. La renda per capita de la població era de 12.213$. Entorn del 23,3% de les famílies i el 29,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Richwood». American Fact Finder. Oficina del Cens dels Estats Units, 12-01-2010.
# Tower 42

La Tower 42 és un gratacel situat a la ciutat britànica de Londres. Actualment és el quart edifici més alt de la capital del Regne Unit. Originàriament, va ser construït pel National Westminster Bank i d'aquí el seu antic nom: NatWest Tower. Vist des de dalt, la silueta de l'edifici s'assembla moltíssim al logotip del banc.
La torre, dissenyada per Richard Seiferd, és a Broad Street. Es va construir entre l'any 1971 i el 1979. Es va inaugurar oficialment l'any següent, 1980. Les obres van costar uns 72 milions de lliures.
Amb 183 metres d'alçada repartits en 42 plantes, va ser l'edifici més alt del Regne Unit durant deu anys fins que es va acabar la construcció de l'One Canada Square el 1990.
A hores d'ara, l'edifici té múltiples inquilins i consta d'oficines i dos restaurants als pisos 24 i 42. L'any 2011, va ser comprat per l'home de negocis sud-africà Nathan Kirsh per 282,5 milions de lliures esterlines.

## Referències

* ↑ The London Encyclopaedia. 3rd. Pan Macmillan, 2011, p. 574. ISBN 9780230738782 [Consulta: 20 agost 2014].
* ↑ «Glasgow Herald, June 12, 1981, p1». [Consulta: 20 agost 2012].
* ↑ «Rent Office Space in Tower 42, City of London | the Search Office Space Blog | Searchofficespace». Arxivat de l'original el 9 juny 2011. [Consulta: 7 febrer 2016].
* ↑ "South African tycoon Nathan Kirsh buys Tower 42" Daily Telegraph 21 December 2011 Retrieved 21 December 2011
# Marçan (Aude)

Marsan (en francès Marsa) és un municipi francès situat al departament de l'Aude i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 33 | 55 | 61 | 50 | 45 | 26 | 28 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 2001-2006 | André Raynaud |
| 2006-2008 | François Laporte |
| 2008- | Denis Brunel |
# Borlens

Borlens (en francès Bourlens) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| ... | ... | ... | ... | 535 | 526 | 519 | 453 | 447 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 413 | 412 | 371 | 335 | 345 | 359 | 369 | 317 | 334 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 338 | 308 | 342 | 368 | 376 | 354 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2008- | Jean-Marie Queyrel | |

## Referències

* ↑ Toponímia occitana no proposa cap nom. Adaptació a la grafia occitana.
# Nicolas Barone

Nicolas Barone (París, 6 de març de 1931 - Mougins, 31 de maig de 2003) va ser un ciclista francès que fou professional entre 1955 i 1961. En el seu palmarès destaquen dues edicions de la París-Camembert i una etapa de la París-Niça. El 1957 vestí el mallot groc del Tour de França durant una etapa.
Entre el 1984 i el 2003 fou el president de l'Avenir Cycliste de Mougins.

## Palmarès

* 1954
** 1r de la Ruta de França
* 1955
** 1r al Critèrium de Langon
** 1r al Premi de la Trinitat a Guéret
* 1957
** Vencedor d'una etapa a la Volta a Luxemburg
** Vencedor d'una etapa a la París-Niça
* 1958
** 1r de la París-Camembert
** 1r al Premi de Cazes-Mondenard
* 1959
** 1r de la París-Camembert

### Resultats al Tour de França

* 1955. 56è de la classificáció general
* 1956. 38è de la classificáció general
* 1957. 40è de la classificáció general. Porta el mallot groc durant 1 etapa
* 1958. Abandona (15a etapa)

## Referències

* ↑ «BARONE Nicolas (Nicolas Antoine)». [Consulta: 2 desembre 2024].
* ↑ «Palmarès de Nicolas Barone (Fra)». [Consulta: 2 desembre 2024].
* ↑ «Mougins - Commemorative plaque - #227303 (Names)» (en anglès). [Consulta: 2 desembre 2024].

## Enllaços externs

* Palmarès de Nicolas Barone (francès)
# Sissonville

Sissonville és una concentració de població designada pel cens dels Estats Units a l'estat de Virgínia de l'Oest. Segons el cens del 2000 tenia 4.399 habitants.

## Demografia

Segons el cens del 2000, Sissonville tenia 4.399 habitants, 1.732 habitatges, i 1.316 famílies. La densitat de població era de 133,2 habitants per km².
Dels 1.732 habitatges en un 32,5% hi vivien nens de menys de 18 anys, en un 60% hi vivien parelles casades, en un 11,5% dones solteres, i en un 24% no eren unitats familiars. En el 21% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,2% tenia menys de 18 anys, un 8,3% entre 18 i 24, un 29,1% entre 25 i 44, un 25,3% de 45 a 60 i un 15,1% 65 anys o més.
L'edat mediana era de 40 anys. Per cada 100 dones de 18 o més anys hi havia 91 homes.
Entorn del 8,6% de les famílies i el 10,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sissonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Sissonville». American Fact Finder. Oficina del Cens dels Estats Units, 12-01-2010.
# Stanaford

Stanaford és una concentració de població designada pel cens dels Estats Units a l'estat de Virgínia de l'Oest. Segons el cens del 2000 tenia 1.443 habitants.

## Demografia

Segons el cens del 2000, Stanaford tenia 1.443 habitants, 595 habitatges, i 449 famílies. La densitat de població era de 296,4 habitants per km².
Dels 595 habitatges en un 24,2% hi vivien nens de menys de 18 anys, en un 60,7% hi vivien parelles casades, en un 12,1% dones solteres, i en un 24,4% no eren unitats familiars. En el 21,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,79.
Per edats la població es repartia de la següent manera: un 19,4% tenia menys de 18 anys, un 8,3% entre 18 i 24, un 21,1% entre 25 i 44, un 32,6% de 45 a 60 i un 18,5% 65 anys o més.
L'edat mediana era de 46 anys. Per cada 100 dones de 18 o més anys hi havia 87,9 homes.
La renda mediana per habitatge era de 30.640 $ i la renda mediana per família de 33.750 $. Els homes tenien una renda mediana de 35.313 $ mentre que les dones 32.188 $. La renda per capita de la població era de 16.775 $. Entorn de l'11,1% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanaford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Stanaford». American Fact Finder. Oficina del Cens dels Estats Units, 12-01-2010.
# Spencer (Virgínia de l'Oest)

Spencer és una població dels Estats Units a l'estat de Virgínia de l'Oest. Segons el cens del 2000 tenia 2.352 habitants.

## Demografia

Segons el cens del 2000, Spencer tenia 2.352 habitants, 1.005 habitatges, i 614 famílies. La densitat de població era de 763,1 habitants per km².
Dels 1.005 habitatges en un 27,6% hi vivien nens de menys de 18 anys, en un 44,2% hi vivien parelles casades, en un 12,9% dones solteres, i en un 38,9% no eren unitats familiars. En el 35% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,9% tenia menys de 18 anys, un 8,3% entre 18 i 24, un 23,6% entre 25 i 44, un 22,1% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 80,6 homes.
La renda mediana per habitatge era de 19.773 $ i la renda mediana per família de 28.500 $. Els homes tenien una renda mediana de 28.000 $ mentre que les dones 16.452 $. La renda per capita de la població era de 12.976 $. Entorn del 24,9% de les famílies i el 31% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spencer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Spencer». American Fact Finder. Oficina del Cens dels Estats Units, 12-01-2010.
# Sutton (Virgínia de l'Oest)

Sutton és una població dels Estats Units a l'estat de Virgínia de l'Oest. Segons el cens del 2000 tenia 1.011 habitants.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
# War (Virgínia de l'Oest)

War és una població dels Estats Units a l'estat de Virgínia de l'Oest. Segons el cens del 2000 tenia 788 habitants.

## Demografia

Segons el cens del 2000, War tenia 788 habitants, 331 habitatges, i 225 famílies. La densitat de població era de 334,3 habitants per km².
Dels 331 habitatges en un 28,7% hi vivien nens de menys de 18 anys, en un 50,5% hi vivien parelles casades, en un 14,8% dones solteres, i en un 32% no eren unitats familiars. En el 29,3% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,5% tenia menys de 18 anys, un 5,5% entre 18 i 24, un 26,1% entre 25 i 44, un 27,7% de 45 a 60 i un 16,2% 65 anys o més.
L'edat mediana era de 41 anys. Per cada 100 dones de 18 o més anys hi havia 83,1 homes.
La renda mediana per habitatge era de 16.012$ i la renda mediana per família de 20.521$. Els homes tenien una renda mediana de 32.500$ mentre que les dones 18.438$. La renda per capita de la població era de 9.285$. Entorn del 34,8% de les famílies i el 43,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- War». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- War». American Fact Finder. Oficina del Cens dels Estats Units, 12-01-2010.
Viccionari
# Bertel Broman

Bertel Broman (Hèlsinki, 21 d'agost de 1889 - Hèlsinki, 11 de maig de 1952) va ser un regatista finlandès que va competir durant la dècada de 1920.
El 1928 va prendre part en els Jocs Olímpics dd'Amsterdam, on va guanyar la medalla de bronze en la regata de 12 peus Dinghy del programa de vela.

## Referències

* ↑ «Bertel Broman Olympic Results». sports-reference.com. Arxivat de l'original el 14 de novembre 2012. [Consulta: 11 setembre 2018].